**Дзмітрый Бяссмертны** (нар. 3 студзеня 1997, Мінск) — беларускі футбаліст, паўабаронца казахстанскага клуба «Актабэ» і былы ігрок нацыянальнай зборнай Беларусі.

Клубная кар’ера
---------------

Выхаванец футбольнага клуба «Мінск», з 2014 года пачаў выступаць за дубль і хутка замацаваўся ў яго складзе. 17 чэрвеня 2015 года дэбютаваў у Вышэйшай лізе ў асноўнай камандзе «Мінска», выйшаўшы на замену на 76-й хвіліне матча супраць «Тарпеда-БелАЗ» (0:2).

У сезоне 2016 стаў часцей з’яўляцца ў галоўнай камандзе мінчан, нярэдка і ў стартавым складзе, дзе звычайна выступаў на пазіцыі правага паўабаронцы. У сезоне 2017 ужо трывала замацаваўся як асноўны правы паўабаронца каманды, часам выкарыстоўваўся на пазіцыі правага абаронцы.

У студзені 2019 года перайшоў у барысаўскі БАТЭ. Спачатку быў іграком ратацыі, прыцягваўся да дубля, а з кастрычніка 2019 года ў сувязі з траўмай Аляксея Рыаса замацаваўся ў стартавым складзе на пазіцыі правага абаронцы. У сезоне 2020 чаргаваў выхады ў стартавым складзе і на замену.

У лютым 2021 года падоўжыў кантракт з БАТЭ. У сезоне 2021 з’яўляўлся на полі нерэгулярна, а ў 2022 годзе стаў трывала з’яўляцца ў стартавым складзе. У красавіку 2022 года падоўжыў пагадненне з клубам да канца 2023 года.

У сакавіку 2023 года з-за забароны Міністэрства спорту і турызму не быў дапушчаны да чэмпіянату Беларусі і не ўдзельнічаў у афіцыйных матчах. У ліпені 2023 года пакінуў БАТЭ, а ў жніўні папоўніў склад казахстанскага «Актабэ».

Міжнародная кар’ера
-------------------

Увосень 2015 года ў складзе юніёрскай зборнай Беларусі (да 19) прымаў удзел у кваліфікацыйным раўндзе чэмпіянату Еўропы.

17 студзеня 2016 года дэбютаваў у моладзевай зборнай Беларусі, выйшаўшы на замену на 76-й хвіліне матча супраць Кыргызстана на Кубку Садружнасці ў Санкт-Пецярбургу.

У ліпені 2017 года выступаў за другую зборную Беларусі на Кубку Караля ў Тайландзе. 16 лістапада 2019 года дэбютаваў у нацыянальнай зборнай Беларусі ў адборачным матчы чэмпіянату Еўропы 2020 супраць Германіі (0:4), выйшаўшы на замену ў канцы сустрэчы.

Дасягненні
----------

* Беларусь 02Сярэбраны прызёр Сярэбраны прызёр чэмпіянату Беларусі (3): 2019, 2020, 2021
* Беларусь 03Бронзавы прызёр Бронзавы прызёр чэмпіянату Беларусі: 2022
* Беларусь Уладальнік Кубка Беларусі (2): 2020, 2021
* Беларусь Уладальнік Суперкубка Беларусі: 2022
* Казахстан 03Бронзавы прызёр Бронзавы прызёр чэмпіянату Казахстана: 2023

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2014 | дубль | Мінск | Беларусь | 29 | 4 |
| 2015 | Д1 | Мінск | Беларусь | 1 | 0 |
| 2016 | Д1 | Мінск | Беларусь | 18 | 1 |
| 2017 | Д1 | Мінск | Беларусь | 28 | 1 |
| 2018 | Д1 | Мінск | Беларусь | 30 | 4 |
| 2019 | Д1 | БАТЭ | Беларусь | 8 | 0 |
| 2020 | Д1 | БАТЭ | Беларусь | 20 | 0 |
| 2021 | Д1 | БАТЭ | Беларусь | 16 | 1 |
| 2022 | Д1 | БАТЭ | Беларусь | 28 | 5 |
| 2023 (1) | Д1 | БАТЭ | Беларусь | 0 | 0 |
|

Крыніцы
-------

1. ↑  Dmitri Bessmertniy // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Dmitriy Bessmertny // FBref.com<a href='https://wikidata.org/wiki/Track:Q56239490'></a>
3. ↑
4. ↑  Дмитрий Бессмертный стал игроком БАТЭ
5. ↑  Дмитрий Бессмертный продлил контракт БАТЭ
6. ↑  Бессмертный продлил контракт с БАТЭ
7. ↑  Еще один футболист из "черного списка" покинул БАТЭ (руск.). *football.by* (28 ліпеня 2023). Праверана 28 ліпеня 2023.
8. ↑  Бессмертный заявлен за "Актобе" (руск.). *football.by* (6 жніўня 2023). Праверана 7 жніўня 2023.

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Vesti.kz · Прэсбол · УЕФА |